تاکسی سوروجوسو و من
["منیم بو یاشیما قَدَر بیر نفر ده موصاحیبیم اولماییب ! "]
*************
هاوانین شاختاسی آدامی کَسیردی ، بیر یئره گئتمهلی ایدیم کی نئچه تاکسی دهییشمهک زوروندایدیم ! بو اساسدا زنگ آچدیم " آژانس"-آ بیر ماشین گئتمهک ایستهدیگیم یئره ایسته دیم !
بیرآز گئج گلمهسی و هاوانین شاختاسینا گؤره قیزقین (حیرصلی) حالدا زنگ ووردوم دئدیم قاغا به سیزین بو ماشین هاردا دی بس ؟؟؟ دا من دوندوم دا !!!
سس : "ایندیجه یئتیشربا " دئدی !
...
هاندان گئجدن بیر اورتا یاشلی کیشی پیرایدیلان گلدی ! دا بیر سؤز دئمه دن مینیب و یوللاندیم !
"کیشی بس هاردایدین منی دا شاختا ووردو دا " دئدیم .
یولو ائله داغدان باغدان دانیشدیق ! سؤز گلدی چاتدی بورایا کی سوروجو عمی جان دئدی منیم بو یاشیما قَدَر بیر نفر موصاحیبیم (یولداش) اولماییب ! بونو دا او کابلایی-یا بورجلویام ! (رحمتلیک آتاسینا کابلایی دئییردی)
دئییردی :
اوشاغیدیم ، یاشیتلاریمیلا بیرلیکده ایلک اولاراق خرمنده (کندلی اوشاقلارین استادیوم لاری) توپ اویناماغا گئتمیشدیم ! کابلایی سسلهمهدن الیندهکی موُسوُن شیرپیسی ایله دالدان منیم کورهییمین اورتاسیندان یاش شیرپینی ائله یاتیرتدی کی frown ifade simgesi ائله بیل بوزون اوستونه قاینار سو تؤکدون ! بئلیمی ائله پؤشله ییب قیزیشدیردی ، دا من ایلان کیمی اؤزومه دولاشدیم !
"داها او اولدو بو اولدو من یولداشی ، توپو و تریبیت سیزلیکلری بیر دفعه لیک بوکدوم قویدوم قیراغا " دئدی !
هله ده دئییردی من او کیشییه بورجلویام یوخسا ایندی بیلمیرم نه دورومدایدیم !
دا ایستهمهدیم اورهگین سیندیرام ! {هن}ین گتیردیم !
بیله سینه "حاقلی سان کیشی ، آللاه او کیشی لره رحمت ائله سین " دئدیم !
آمما اورهگیمدن چوخ اؤزلملر، حسرت لر و دویغولار کئچدی !
او بی بوگون تاکسی سوروجوسو اولموشدور و گئجه گوندوز قاچا قاچدایدی ! آمما هئچ واخت یئتیشه بیلمهییردی ! frown ifade simgesi
توپلومدا اولان ساختا ، آنلامسیز و بوش قوراللار گؤزومون اؤنوندن کئچدی !
آتاسینین نهیی دوشوندویو و اوشاغینین اوشاخلیق ائلهمهسینه قارشی دورماسینی دوشوندوم !!! اؤزومو قاندیرا بیلمه دیم !!!
توپچولارین میلیاردلار پول - پارانین یئر به یئر ائلهمهلری و بو کیشینین هله ده تاکسی سوروجوسو اولماسی گؤزومون اؤنوندن کئچدی !
و بیر چوخ بونلارا بنزهر آجی دوشونجهلر !
بیلمیرم آدین اخلاق قویام، تربیت قویام، کولتور قویام، یا باشقا هر نمنه ! مینلر اینسانی بو سوروجو عمی جان کیمیلرینین یاشاملارین نیسگیللی ائلهییب !
هله ده بئچارالار اونلاردان ائتکیلهنهرک شوکور نعمت اینسانلاردیرلار !
هله ده بونلار اؤزلری ده او دوشونجهلر ایله اؤز اوشاقلارین یئتیریب، بویا باشا چاتدیریرلار ...
و بو آجی ناغیل چوخلارینین یاشامیندا آردیجیل اولاراق آتین چاپدیریر! frown ifade simgesi
(ح.م)
-
- ۹۲/۰۹/۲۸
pes_Arab azb_Arab unk azb_Arab azb_Arab azb_Arab unk azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab ace_Arab unk unk